You are here: Home » Content » Die regte en pligte van SA kinders
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseLO Tags6th Afrikaans LO2:AS6.2.1 Assignment Course This module is included inLens: Siyavula: Life Orientation (Gr. 4-6)By: SiyavulaReview Status: In Review
Die regte en pligte van Suid-Afrikaanse kindersDit is belangrik om te weet dat elke Suid-Afrikaner - dit maak nie saak hoe oud of jonk hy of sy is nie - 'n spesiale persoon is wat die reg het om in vrede en veiligheid te lewe. Kinders het die reg tot 'n goeie opvoeding en ruimte om hulle eie besondere persoonlikheid en talente te ontwikkel. Maar regte en voorregte kan net "opgeëis" word as jy bereid is om die verantwoordelikheid wat daarmee saamgaan ook te aanvaar. Slegs deur jou pligte na te kom, mag jy aanspraak maak op jou regte.
[LU 2.1]Hierdie werkopdrag is eerder 'n speletjie, maar tog sal dit maak dat jy in 'n japtrap al jou regte en voorregte op die punte van jou vingers ken!Elke groep moet 'n stel van 24 speelkaarte maak met die regte en pligte daarop. Elke kaart het dus een reg of plig netjies en leesbaar daarop uitgeskryf. Die agterkante van al die kaarte van die stel moet dieselfde lyk.'n Paar wenke:Gebruik manilla-karton om die kaarte te maak. Bring 'n stel speelkaarte van die huis om as template te dien. Wees oorspronklik. Maak 'n rekenaaruitdruk van die regte en pligte in 'n groot lettertipe om leesbaarheid te verseker. Vir 'n superpak wat lank sal netjies bly, kan die kaarte aan beide kante met kleefplastiek oorgetrek word.Verskillende moontlikhede vir speletjies:Speel "Snap": die ooreenstemmende reg- en pligkaart vorm 'n paar. Die speler met meeste pare wen. Elke speler moet 'n kaart uit die pak trek en dan vir 30 sekondes daaroor praat. Aan die einde van 'n rondte stem almal wie sy of haar 30 sekondes die beste benut het. Speel "Pictionary" : Verdeel die groep in twee spanne: Een speler trek 'n kaart en moet dan 'n prentjie teken wat die inhoud van sy kaart weergee. Die ander spelers moet probeer raai na watter reg of plig dit verwys. Elke span trek aan die begin 12 kaarte. Die eerste span wat korrek deur sy 12 kaarte gewerk het, is die wenner. "Charades" Hierdie spel werk amper net soos 'Pictionary'. Hier trek 'n speler ook 'n kaart, maar moet deur mimiek die kaart verduidelik. Die res van sy spanmaats moet dan die raaiwerk doen. Elke span werk ook deur 12 kaarte en die eerste span wat al die kaarte reg geïdentifiseer het, is die wenners. 'n Goeie wenk is om voor die tyd op 'n gebaar te besluit vir 'n reg (bv. 'n viva-vuis) en 'n gebaar vir 'n plig (bv. 'n vingerwysing),Hier volg die regte en pligte wat op die kaarte moet verskyn. (Onthou: julle moet dit nie op julle speelkaarte nommer nie).Regte van leerders: Om opgevoed te word en om geestelik en fisiek te ontwikkel. Om deur volwassenes versorg en gelei te word. Om regverdig en met respek behandel te word. Om toegang te hê tot inligting. Om die kans te hê om 'n bydrae te lewer in die gemeenskap. Om binne 'n veilige omgewing te wees wat leer verseker. Om teen jou eie pas te ontwikkel. Om na die hoogste standaarde te mik. Om soos 'n individu behandel te word. Om deur opgeleide opvoeders onderrig te word. Om onderrig te kry en te mag praat in die taal van jou keuse. Om toegelaat te word om jou kultuur en geloofsoortuigings uit te leef.Pligte van leerders:Om te luister, te leer en bereid te wees om opgevoed te word. Om volwassenes te respekteer en te ondersteun. Om ander met waardigheid en respek te behandel en ingestel te wees om hulle regte te beskerm. Om ander toe te laat en te help om te kommunikeer. Om saam met ander onderrig te word en hulle ook te help leer. Om met ander saam te werk en 'n veilige omgewing te verseker. Om verskille in ander mense waar te neem, toe te laat en te respekteer. Om toegang tot inligting te soek en fluks te werk. Om ander as individue te respekteer. Om bereid te wees om opgevoed te word, saam te werk en met konsentrasie te luister. Om te leer om ander se taalverskille te aanvaar. Om bereid te wees om ander se kultuur en geloofsoortuigings te aanvaar, te respekteer en te help beskerm.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 9, 2009 2:51 am -0500. Add to a lens